Nafarroako Parlamentuko Mahaiak, 2019ko azaroaren 4an egindako bilkuran, Erabaki hau hartu zuen, besteak beste:

Legebiltzarrak, 2019ko urriaren 31n egindako Osoko Bilkuran, erabaki zuen honako lege proposamen hau aintzat hartzea: “Lege proposamena, hein batean aldatzen dituena Hauteskunde Araubide Orokorrari buruzko Lege Organikoa eta Alderdi Politikoen Finantzaketari buruzko Lege Organikoa”. Lege proposamen hori Geroa Bai eta EH Bildu Nafarroa talde parlamentarioek, Nafarroako Ahal Dugu foru parlamentarien elkarteak eta Izquierda-Ezkerra Talde Mistoak aurkeztu zuten, eta 2019ko irailaren 20ko 15. Nafarroako Parlamentuko Aldizkari Ofizialean argitaratu zen.

Hori horrela, Legebiltzarreko Erregelamenduko 148. artikuluan ezarritakoarekin bat, Eledunen Batzarrari entzun ondoren, hona

ERABAKIA:

**1.** Xedatzea aipatu lege proposamena prozedura arruntari jarraikiz izapidetu dadin (10-19/PRC-00003).

**2.** Proposamen horri buruz irizpena emateko ahalmena Lurralde Kohesiorako Batzordearen esku uztea.

**3.** Erabaki hau Nafarroako Parlamentuko Aldizkari Ofizialean argitara dadin agintzea.

Erabaki hau argitaratzen denetik **hamabost egun balioduneko** **epe bat hasiko da, 2019ko abenduaren 2ko eguerdiko hamabietan bukatuko dena**. Epe horretan, Erregelamenduko 128. eta 148. artikuluetan ezarritakoarekin bat, talde parlamentarioek, foru parlamentarien elkarteek eta foru parlamentariek zuzenketak aurkeztu ahalko dizkiote proposamenari.

Iruñean, 2019ko azaroaren 4an

Lehendakaria: Unai Hualde Iglesias